11. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 59988 της 2/26 Ιουλ. 1977 (ΦΕΚ  Β΄ 701) Περί αυξήσεως των ελαχίστων ορίων των αμοιβών των Δικηγόρων απάντων των Δικηγορικών Συλλόγων του Κράτους, των παρεχόντων τας υπηρεσίας των επί παγία περιοδική αμοιβή. Έχοντες υπ’ όψει: α)Τας διατάξεις της παρ. 2 του άρθρ. 92 του Ν.Δ. 3026/1954 «περί του Κώδικος των Δικηγόρων». β)Την δια των υπ’ αριθ. 01208/939/1977 και 01208/939 (β) 1977 εγγράφων του υπουργείου Συντονισμού παρασχεθείσαν έγκρισιν αυτού περί αυξήσεως των ελαχίστων ορίων των αμοιβών των Δικηγόρων, των επί παγία περιοδική αμοιβή παρεχόντων τας υπηρεσίας των, και γ)Τας γνωμοδοτήσεις Δικηγορικών Συλλόγων του Κράτους, αποφασίζομεν: Αυξάνομεν το ελάχιστον όριον αμοιβής των Δικηγόρων απάντων των Δικηγορικών Συλλόγων του Κράτους, των παρεχόντων τας υπηρεσίας των επί παγία περιοδική αμοιβή, κατά ποσοστόν 15%, ως εξής: α)Κατά 7,5% από 1 Ιαν. 1977 και β)Κατά 7,5% από 1 Μαΐου 1977 Το συνολικόν ποσόν της αυξήσεως δι’ αμφοτέρας τας ως άνω φάσεις, αθροιστικώς υπολογιζόμενον, δεν δύναται να υπερβαίνει το ποσόν των δραχ. 2.500 μηνιαίως. Η παρούσα δημοσιευθήτω δια της Εφημερίδος της Κυβερνήσεως. Σελ. 402,38(δ) Τεύχος 649-Σελ. 46 